Қосылысу

Қосылысу — заңды тұлғаның қайта құрылуы, соның нәтижесінде жаңа тұлға құрылып, оған екі немесе бірнеше заңды тұлғалардың құқықтары мен міндеттері беріледі, ал қосылған тұлғалардың қызметі тоқтатылады. Қосылысу заңдарда белгіленген талаптарды сақтай отырып, орындалуғатиіс. Акционерлік қоғам үшін Қосылысу тәртібі "Акционерлік қоғамдар туралы" заңда айқындалған. Қосылысуға қатысушы қоғамдар Қосылысу туралы шарт жасасады, онда Қосылысудың тәртібі мен шарттары, сондай-ақ әрбір қоғамның акцияларын жаңа қоғамның акциясына айырбастау тәртібі айқындалады. Қоғамның Директорлар кеңесі (қадағалаушы кеңес) Қосылысу нысанында қайта күру туралы, Қосылысу туралы шартты, Қосылысу нәтижесінде құрылатын қоғамнын жарғысын бекіту туралы, табыстау актісін бекіту туралы мәселені Қосылысуға қатысатын әрбір қоғам акционерлерінің жалпы жиналысы- ның шешіміне ұсынады. Жаңадан құрылатын қоғамның органдары Қосылысуға қатысушы акционерлер қоғамдарының бірлескен жалпы жиналысында құрылады.Қаржы-экономика сөздігі. — Алматы: ҚР Білім және ғылым министрлігінің Экономика институты, «Зияткер» ЖШС, 2007. ISBN 978-601-215-003-2
Дереккөздер

Санат:Экономика
Санат:Қаржы